समाज को संगठित करने के लिए शुरू किया जनजागरण अभियान
गोहाना | बहुजनसमाज पार्टी के संस्थापक काशीराम के जन्मदिवस के उपलक्ष्य में पार्टी के कार्यकर्ताओं ने डॉ. भीमराव अंबेडकर की प्रतिमा का माल्यार्पण किया। पार्टी के जिलाध्यक्ष सत्यवीर रंगा ने कहा कि 15 मार्च को गन्नौर में काशीराम का जन्मदिवस मनाया जाएगा। इसके चलते जिले की छह विधानसभा क्षेत्रों में साइकिल यात्रा निकालकर जन जागरण अभियान चलाया जा रहा है। साइकिल यात्रा द्वारा पार्टी की विचारधारा से लोगों को अवगत कराया जाएगा। रविवार को उन्होंने साइकिल यात्रा को हरी झंडी दिखाकर रवाना किया। उन्होंने कहा कि देश में सुशासन और विकास के लिए समाज का संगठित होना अनिवार्य है। इस अवसर पर विनोद सैनी, जयभगवान सैनी, राजेश पांचाल, सुनहरा, महिपाल, सत्यवीर रंगा, लक्ष्मी नारायण, प्रमोद, होशियार सिंह कश्यप आदि उपस्थित थे।
awa_Deva hin_Deva